Honnan jöttél rózsám
Honnan jöttél rózsám? Mesziről,
     Egészen a Török-Becséről.
Ej juhaj, juhaj, juhaj, ju,
     Nekem barna leány volna jó.

Honnan jöttél rózsám ? Messziről,
     Vessél nekem ágyat levélből.
Van is nekem dunyhám, vánkosom,
     Feküdj mellém barna galambom.

Hol a házad rózsám? Nem tudom,
     Gyere velem, majd megmutatom,
Zöld asztalom, kék az karpadom,
     Üljél mellém barna galambom.

Uj majori juhász vagyok én,
     Mindig kerek erdőt járok én.
Rojtos gatyám térdig harmatos,
     Kis angyalom csókért hervadoz.
Népköltészet